Дәстүрлі Жәутіков олимпиадасына 25 елдің оқушылары қатысады
DATE: 01:21, 01 Ақпан 2023 | GMT +5
TITLE: Дәстүрлі Жәутіков олимпиадасына 25 елдің оқушылары қатысады
URL: https://kaz.inform.kz/news/dasturli-zhautikov-olimpiadasyna-25-eldin-okushylary-katysady_a4030081/
META: DATE: 01:21, 01 Ақпан 2023 | GMT +5
TOTAL WORDS: 95
AUTHOR(S):
TEXT: Алыс және жақын шет мемлекеттерден келген 281 команда үш пән – математика, физика және информатика бойынша білімдерін сынайды. Зияткерлік сайыста еліміздің намысын 250-ге жуық оқушыдан жасақталған 35 команда қорғайтын болады. Айта кетейік, Халықаралық Жәутіков олимпиадасына физикаматематика бағытындағы мамандандырылған мектептердің оқушылары қатысады. Олимпиада қорытындысы бойынша жеке рейтинг, сондай-ақ мамандандырылған мектептердің мықты командаларының рейтингі жасалатын болады. «Халықаралық қазылар алқасының құрамына ТМД-ның ең мықты техникалық университеттерінің өкілдері кіреді. Жеңімпаздар алтын, күміс және қола медальдармен марапатталады. Олимпиада 1-10 ақпан аралығында Алматыдағы Республикалық физикаматематика мектебінің базасында өтеді. Сайыс қорытындысы 10 ақпанға жоспарланған», - делінген Оқу-ағарту министрлігінің баспасөз қызметі таратқан хабарламада
